ዝብል'ውን ከመላኽት ይኽእል'ዩ፤ ግን ብዙሕ ክበስልን ክሕሰበሉን ዝግብኦ ነገር'ዩ። ምስ ኢትዮጵያ ዘሎ ርክብ ብዙሕ ጸገማት ዋላ እንተሃለዎ፡ ብዙሕ ምትእስሳር ስለ ዝነበረ፣ ናይ ሓባር ቑጠባ፣ ሃብቲ፣ ዕዳን ካልእን ስለ ዘሎ፡ ስቕ ኢልካ ኣይትወጽእን። ከመይን ኣበይን ዝብል ክጽናዕ ኣለዎ። ካብ ናይ መንግስቲ ፌደራል ጽግዕተኝነት ተናጊፍካ ብናይ ባዕልኻ መሓውር ምንቅስቓስ እንተኾይኑ ልክዕ'ዩ። እዚ ሕጂ ወጺኡ ዘሎ፡ ንመንግሰቲ ፌደራል ኣይእዘዝን፣ ርክብ የብለይን፣ ዝብል መልክዕ ኣለዎ ኢለ ድማ ኣይርድኦን። ቢቢሲ፡ እቲ ሕጂ ዘሎ ሃገራዊ ፖለቲካ፡ ብዙሓት ዘይጸረዩ ነገራት ዝሓዘ ብምኻኑ፡ ኣብ ማእኸል ህዝቢ ግዳይ ከይኸውን ኢሎም ዝሰግኡ ኣለው። ንስኻ እንታይ ትብል?
